Tiener vermoor ouma om Kersgeskenke te koop | Nuus24
Tiener vermoor ouma om Kersgeskenke te koop
Tuinier skuldig bevind aan moord
Man vermoor glo vriend ná hy weddenskap verloor
Breivik het sy spiere gebult ná die moorde
Hanoi – 'n Agttienjarige man is deur 'n hof die doodstraf opgelê nadat hy sy ouma verwurg en beroof het sodat hy vir sy meisie Kersgeskenke kon koop, is Woensdag berig. Phan Thanh Tung is Dinsdag skuldig bevind op aanklagte van moord met verswarende omstandighede, het die An Ninh Thu Do-koerant berig. Volgens die berig het Tung sy 74-jarige ouma op 24 Desember 'n saamrygeleentheid gegee. Hy het haar egter na 'n afgeleë veld geneem waar hy haar verwurg en haar oorbelle gesteel het tesame met 'n bedrag van ietwat meer as 'n dollar (sowat R12). Tung het daarna haar lyk in 'n rivier gegooi. Tung het die oorbelle vir $20 dollar (sowat R167) verkoop en 'n Kersboom en teddiebeer vir sy meisie, Giao Duc, gekoop. 'n Medepligtige in die moord is tot 17 jaar tronkstraf gevonnis. Tung sal binne ses maande met 'n inspuiting tereggestel word. – Volg Nuus24 op Twitter. - Sapa-DPA
Lees meer oor: hanoi | kan jy glo? | moord VOLGENDE OP NUUS24X